CELEX: 32006R0260
Language: sl
Date: 2006-02-15 00:00:00
Title: Uredba Komisije (ES) št. 260/2006 z dne  15. februarja 2006  o spremembi Uredbe (ES) št. 1573/2005 o odprtju stalnega javnega razpisa za ponovno prodajo rži iz zalog nemške intervencijske agencije, namenjeno za predelavo v bioetanol in uporabo bioetanola za proizvodnjo biogoriv v Skupnosti

16.2.2006   
            
            
               SL
            
            
               Uradni list Evropske unije
            
            
               L 46/17
            
         
      UREDBA KOMISIJE (ES) št. 260/2006
   z dne 15. februarja 2006
   o spremembi Uredbe (ES) št. 1573/2005 o odprtju stalnega javnega razpisa za ponovno prodajo rži iz zalog nemške intervencijske agencije, namenjeno za predelavo v bioetanol in uporabo bioetanola za proizvodnjo biogoriv v Skupnosti
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
   ob upoštevanju naslednjega:
   
               (1)
            
            
               Za uporabo bioetanola, pridobljenega iz rži v okviru javnega razpisa, odprtega z Uredbo Komisije (ES) št. 1573/2005 (2) za končno proizvodnjo biogoriv, je potrebno posredovanje različnih izvajalcev gospodarskih dejavnosti in prevoz bioetanola do industrijskih obratov, ki so zadolženi za dodajanje bioetanola k ostalim gorivom.
            
         
               (2)
            
            
               Ob upoštevanju uporabljenih gospodarskih krogotokov, ki zahtevajo prevoz bioetanola, je nujno določiti možnost skladiščenja bioetanola pri posrednikih, pri čemer se bioetanol zmeša z enakimi proizvodi, ki niso pridobljeni v okviru zadevnega javnega razpisa. Vendar pa je treba ohraniti sledljivost količinskih tokov, pridobljenih v okviru javnega razpisa.
            
         
               (3)
            
            
               Uredbo (ES) št. 1573/2005 je zato treba spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   V členu 8 Uredbe (ES) št. 1573/2005 se odstavek 3 nadomesti z naslednjim:
   
      „3.   Z odstopanjem od člena 7(1)(a) Uredbe (EGS) št. 3002/92 se dokaz o pravilni uporabi rži predloži, ko se jo uskladišči v predelovalnem podjetju v bioetanol, se izvrši predelavo rži v bioetanol in proizvajalec biogoriva dokaže predelavo tega bioetanola v biogorivo. Dokazilo o predelavi v biogorivo se zagotovi z evidenco blaga, ki jo vodijo različne strani, in predložitvijo dokazilnih dokumentov o gibanju proizvodov. V teh pogojih se lahko pri vmesnem skladiščenju bioetanol zmeša z ostalimi bioetanoli.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).
   
      (2)  UL L 253, 29.9.2005, str. 6.